Statul investeşte anul acesta 92 de milioane de lei pentru modernizarea şi dotarea căminelor culturale din comune şi oraşele mici. Ministerul Dezvoltării va cheltui astfel de şase ori mai mult decât anul trecut.

Banii vor fi cheltuiți pe biblioteci moderne cu calculatoare conectate la internet, spații de recreere pentru pensionari și cămine culturale. Programul a fost demarat în 2009, dar niciodată nu s-au alocat atât de mulți bani.

În perioada 2009-2012, statul a finanțat 32 de astfel de așezăminte culturale, iar anul trecut a trimis bani pentru a fi terminate alte 22.

Anul acesta statul va finanța 52 de astfel de centre și va trimite bani pentru alte zece, începute anul trecut.